b'\n_START_ARTICLE_\nRaholan sy\xc3\xb6t\xc3\xa4vi\xc3\xa4 sanoja\n_START_PARAGRAPH_\nRaholan sy\xc3\xb6t\xc3\xa4vi\xc3\xa4 sanoja on Internetiss\xc3\xa4 julkaistava elintarvikkeisiin liittyv\xc3\xa4 suomenkielinen sanasto. Sen on koonnut Jaakko Rahola. Sivustolla sanojen m\xc3\xa4\xc3\xa4ritelmien lis\xc3\xa4ksi on Jaakko Raholan henkil\xc3\xb6kohtaisia ruokamuistoja niin lapsuudesta kuin ulkomaanmatkoiltakin._NEWLINE_Oman m\xc3\xa4\xc3\xa4ritelm\xc3\xa4ns\xc3\xa4 mukaan Rahola on k\xc3\xa4\xc3\xa4nt\xc3\xa4jien avuksi tarkoitettu, erikoisia ruokasanoja selitt\xc3\xa4m\xc3\xa4\xc3\xa4n tarkoitettu sanasto. Sanastoa on ker\xc3\xa4tty yli nelj\xc3\xa4kymment\xc3\xa4 vuotta._NEWLINE_Suomen Messut ja Elintarviketeollisuusliitto palkitsivat sivuston vuonna 2012 kunniamaininnalla, perusteluna ett\xc3\xa4 se on \xe2\x80\x9d..Persoonallisin ja iloisin sanasto, joka ruoasta on koskaan tehty\xe2\x80\x9d.'